કોઇ હસવા માંડશે. વ્હોટસ એપ મેસેજીસ પર સટ્ટા હોતા હશે. તેમાં તો સહેલાઇથી ધારી શકાય છે કે મોટા મામા રોજ સવારે કોઇ મંદિરના દર્શનના મેસેજ ફટકારશે અને સૌથી નાનાં ફઇ તરફથી સાંજ પડે બે રેસિપી આવી જ સમજો. બાજુવાળો જાડિયો રોજ ચાર ફાલતુ વાસી મેસેજ ફટકારશે જ ફટકારશે અને ઓફિસના જુનિયર ક્લાર્ક તરફથી શાયરીઓ આવી જ સમજો. પણ સટ્ટો રમવાના જાત ભાતના ઉપાયો અહીં પણ શોધી શકાય છે. દાખલા તરીકે , અમુકતમુક ફાલતુ જોક આજે આખા દિવસમાં કેટલાં ગ્રૂપમાં ફોરવર્ડ થયેલો મળશે ? આજે આવેલો ગલુડિયાં દૂધ પીએ છે એ જ વીડિયો એક મહિનામાં કેટલા લોકો તરફથી આવશે ? હજુ પણ ઘણી શક્યતાઓ છે. જેમકે , પેલા અંકલના ડાન્સનો વીડિયો કઇ મોબાઇલ કંપનીમાં કયા એરિયામાં કેટલી સેકન્ડમાં ડાઉનલોડ થશે ? આ બધા સટ્ટા રમવા માટે તમારે તમારા મોબાઇલ નંબર કોઇ એક ઓનલાઇન સટ્ટા બેટિંગ સાઇટ પર આપવાના રહેશે એટલે એ લોકો એકદમ તટસ્થ પરિણામો આપી શકે.